Uthembisa ukuyaloya igqwetha eNigeria | uMthunywaUthembisa ukuyaloya igqwetha eNigeria14 Feb, 2019 - 00:02 2019-02-13T17:56:56+00:00 2019-02-14T00:02:19+00:00 0 ViewsKULENDODA yakoBulawayo etshiye umthethwandaba weTredgold ubambe owangaphansi ngemva kokusongela ingqwetha ukuthi izakuyaliloya elizweni leNigeria ngoba selimbuze kakhulu imibuzo.UFrancis Okafor ongumamangala kulelicala uvuke ubhova ngesikhathi ebuzisiswa nguMnumzana Byron Sengweni oligqwetha leSengweni Legal Practitioners ethi kusukela ngenyanga kaNtulikazi nyakenye ubetshitsha enkundleni njalo usekhathele ngoba ulanda ukuzobuzwa imibuzo engapheliyo ligqwetha leli.UMnu Sengweni ubemele uNkosazana Maggi Sanjay yena owetheswa icala lokuqila umamangala uMnu Okafor imali engange$3 600 ethi ulebhizimusi lokuthengisa utshwala ngakho ufuna uMnu Okafor amncede ngemali.Kubikwa uMnu Okafor wanika uNkszn Sanjay leyomali kodwa ngokuya kwesikhathi wananzelela ukuthi ibhizimusi leli kalikho wasesiyamangala emapholiseni.Ngesikhathi ebuzwa ngalokhu uMnu Okafor uyehluleke ukuphendula wacina esetshela ingqwetha, uMnu Sengweni ukuthi lizazibonela.“Angisafuni kuqhubeka ngalelicala. Ngilezinye indlela engizathola ngazo imali yami futhi. Angisafuni kuqhubeka ngidelelwa kulinkundla langokube ngilokhe ngiphenduka lapha njalonje.“Ngizaya engcwabeni likababa wami eNigeria ngisebenze lawe ngendlela yakithi,” kutsho uMnu Okafor esongela uSengweni.Umantshi uNkosazana Rachel Mukanga uthe ebona ukuthi sokunzima ukuqhubeka ngalelicala walivala wathi lizaqhutshwa ngoLwesihlanu.
